คือว่า ประจำเดือนหมดพอดีแล้วพลาดหลั่งใน พอเสร็จแล้วยังมีเลือดออกมาอยู่ มีความเสี่ยงสูงไหมคะ จำเป็นต้องกินยาคุมฉุกเฉินไหมคะ (ปกติประจำเดือนมา5วันค่ะ พลาดวันที่6)
สวัสดีค่ะ หากเป็นคนรอบเดือนมาสม่ำเสมอตลอดนั้น ภายใน 7 วันแรกของการมีรอบเดือนมักจะไม่มีการตกไข่ และโอกาสตั้งครรภ์ก็เกิดได้น้อยแต่อย่างไรก็ตาม ไม่แนะนำการทำการนับวันเพื่อคุมกำเนิดเด็ดขาด เพราะโอกาสผิดพลาดมีสูงมาก และถ้าประจำเดือนไม่ได้มาสม่ำเสมอตลอด จะนับวันตกไข่หรือกะวันที่จะมีเพศสัมพันธ์แบบปลอดภัยไม่ได้เลย ควรต้องใส่ถุงยางอนามัยป้องกันไว้ทุกครั้ง หรือกินยาคุมแบบแผงรายเดือน ฉีดหรือฝังยาคุมป้องกันไว้ก่อนกรณีนี้แม้จะเสี่ยงน้อย แต่หากยังไม่สบายใจ ก็อาจจะมีข้อบ่งชี้การใช้ยาคุมฉุกเฉินร่วมไปด้วยค่ะ ควรใช้ภายใน 72 ชั่วโมงหลังมีเพศสัมพันธ์ กินให้ครบตามข้างฉลากกำหนด สังเกตรอบเดือนครั้งต่อไปอีกครั้ง หรือซื้อชุดตรวจครรภ์ทางปัสสาวะมายืนยันได้เองเบื้องต้นให้ผลบวกได้ 10-14 วันหลังปฏิสนธิ